context: Prissmell på populære varer: – Det er et betydelig prishopp
  Selv om prisene på mange varer faller, slik Nettavisen Økonomi skrev fredag, er det noen varer som har fått kraftige hopp.
  Det viser statistikk hentet av Enhver.no, som gjennomfører Nettavisen Økonomis dagligvarebørs.
  - Vi ser at enkelte varer som har gigantvolum, som melk og kjøttdeig, har blitt betydelig dyrere i år, sier Tom H. Ystaas i Enhver.no til Nettavisen Økonomi.
  13 prosent dyrere
  Kjedenes billigste kjøttdeig kostet 36,90 kroner ved slutten av fjoråret. Den koster nå 39,90 kroner, en oppgang på 8,1 prosent.
  Tine Skummet melk kostet 14,90 ved slutten av fjoråret. Den har nå hoppet til 16,90 kroner, en oppgang på 13,4 prosent.
  - Det er ganske mye. Det er et betydelig hopp, sier Ystaas.
  Prishoppene går imot den generelle utviklingen denne uken, hvor Enhver.no melder om fall i prisene på en rekke varer.
  Mer prispress
  Ystaas ser tegn til at det er økt prispress i markedet denne uken. Han viser til at flere av kjedene til stadighet gjør småkutt i prisene på en rekke store varer, som Big One Classic og Tine meierismør. Målet er å være hele tiden litt billigere enn konkurrentene.
  Før virket det som om kjedene var fornøyde med å være like billigere, men vi ser en endring nå. Selv om kuttene i seg selv er små, kan de over tid ha mye å si for prisen over tid. Du kan si at retningen er forbrukervennlig, sier Ystaas.
  - For meg ser det ut som om Kiwi er kjeden presser markedet. De vinner med ti øre på en rekke varer, sier han.
  I kåringen kom Rema 1000 på en uvant fjerdeplass, noe Ystaas tror kan skyldes at de ikke følger godt nok med på kutte til konkurrentene.
  - Når de andre kjedene kutter noen tiøringer, så kan det virke som om Rema ikke helt følger med, sier han.
  Du kan se hele pristesten denne uken her:
question: Hvem gjennomfører Nettavisen Økonomis dagligvarebørs?
answers.text: Enhver.no